b"\n_START_ARTICLE_\nSchw\xc3\xa4bisch Hall\n_START_SECTION_\nLlocs d'inter\xc3\xa8s\n_START_PARAGRAPH_\nDestaca la pla\xc3\xa7a del mercat (marktplatz), edificada sobre un terreny en pendent, amb l'escalinata que porta fins a l'esgl\xc3\xa9sia de Sant Miquel, que serveix de magn\xc3\xadfic escenari als actors d'un festival que se celebra de juny a agost. La pla\xc3\xa7a est\xc3\xa0 envoltada de cases de diferents estils arquitect\xc3\xb2nics, des del g\xc3\xb2tic fins al barroc._NEWLINE_Davant de l'esgl\xc3\xa9sia s'al\xc3\xa7a l'ajuntament de finals del barroc (1730-1735) amb una torre amb rellotge._NEWLINE_La font de la pla\xc3\xa7a (1509) es recolza sobre un mur decorat amb les est\xc3\xa0tues de Sams\xc3\xb3, sant Miquel i sant Jordi._NEWLINE_Una escalinata de 53 esglaons condueix fins a l'esgl\xc3\xa9sia de Sant Miquel i l'atri, que s'obre fins a la torre rom\xc3\xa0nica amb un afegit renaixentista. Al segle XV es va reconstruir l'interior en estil g\xc3\xb2tic i ricament decorat, i un segle despr\xc3\xa9s fou edificat el seu presbiteri d'estil g\xc3\xb2tic tard\xc3\xa0."